Déli evangélikus egyházkerület

A Déli evangélikus egyházkerület a Magyarországi Evangélikus Egyház három egyházkerületének egyike. Székhelye Budapesten található. 65 evangélikus egyházközség alkotja, elsősorban Magyarország déli vármegyéi tartoznak hozzá, de nem képez egybefüggő területet: egyrészt Tolna, Baranya, Bács-Kiskun, Csongrád-Csanád és Békés vármegye, másrészt pedig Budapest pesti oldalának evangélikus gyülekezetei tartoznak hozzá. Az egyházkerület 1952-ben jött létre, alapvetően a korábbi Bányai evangélikus egyházkerület gyülekezeteiből, de a Nyugati (Dunántúli) evangélikus egyházkerület több déli gyülekezete is hozzá került. Területe 2000-ben jelentősen lecsökkent, amikor az addigi két kerület mellé újra felállították a Nyugati (Dunántúli) Egyházkerületet. Története 1952-ben a zsinat pártállami nyomásra felszámolta a négy egyházkerületet, és helyettük két újat, egy északit és egy délit állított fel. A Déli Egyházkerület 1952. július 1-jei hatállyal jött létre, első püspöke az addigi – Ordass Lajos püspök bebörtönzése után a kerület élére került – bányai egyházkerületi püspök, Dezséry László, egyházkerületi felügyelője Darvas József, az addigi bányai kerületi felügyelő lett. Az egyházkerület területét a bányai egyházkerület nagyobb része – a budai gyülekezetek kivételével – és a dunántúli kerület tolna-baranya-somogyi, külső-somogyi egyházmegyéinek egyházközségei és néhány zalai gyülekezet alkották. (Zalaegerszegtől Pesten át Gyuláig.) Az egyházmegyei határok ugyanekkori átrajzolásának következményeként a kerületet 45 éven keresztül nyolc egyházmegye alkotta: Bács-Kiskun, Kelet-Békési, Nyugat-Békési, Csongrád-Szolnoki, Pesti, Pestmegyei, Somogy-Zalai és Tolna-Baranyai Egyházmegye. Mindkét egyházkerület székhelyéül Budapestet jelölték ki, a déli püspök egyben a Deák téri gyülekezet lelkésze is. Az első néhány év az egyházkerület számára is a megfélemlítés és az egyházi élet visszaszorításának időszaka volt. A kommunista diktatúra enyhülésének jeleként 1956. október 5-én sor került Ordass Lajos püspök állami rehabilitációjára, ezt október 8-án követte az egyházi rehabilitáció. Ezután Dezséry László október 31-én lemondott, így Ordass püspök átvehette a déli kerület vezetését, ezt november 2-án a Szabad Kossuth Rádió által közvetített beszédében nyilvánosan is bejelenthette. Ordass Lajost 1957-ben az Evangélikus Világszövetség alelnökévé választotta, de a pártállam 1958. június 24-én másodszor is eltávolította az egyházkerület éléről. A váltásnak a legitimitás némi látszatát kölcsönözve Dezséry László néhány órára újra elfoglalta a püspöki tisztséget, majd – most már végérvényesen – lemondott. Ezt követően a gyülekezetek – egyetlen jelöltként – Káldy Zoltán pécsi lelkészt, tolna-baranyai esperest választották meg püspöknek, akit 1958. november 4-én iktattak be hivatalába. Káldy püspök 1967-től haláláig – szinte egyszemélyi vezetőként – az egyház püspök-elnöke is volt, 1984-ben pedig az Evangélikus Világszövetség budapesti ülésén elnökének választotta meg. Kemény kézzel irányította egyházkerületét és az egyházat, saját teológiai rendszerét, az ún. diakóniai teológiát szinte kizárólagossá tette. Káldy Zoltán 1987. május 17-i halálát követően az egyházkerület Harmati Bélát, a hosszú idő óta genfi kiküldetésben dolgozó lelkészt választotta meg püspökének, a régóta betöltetlen kerületi felügyelői posztra pedig Dr. Frenkl Róbert orvosprofesszort. Az új elnökséget október 24-én iktatták be hivatalába a Deák téri templomban. 1989 szeptemberében, az államosított evangélikus iskolák közül elsőként újraindulhatott a Fasori Evangélikus Gimnázium, ezt később több más intézmény visszavétele is követte. 1996. december 31-i hatállyal a zsinat megszüntette a Csongrád-Szolnoki Egyházmegyét, gyülekezeteit a szomszédos megyékhez osztotta be; viszont 1997 novemberében kettéosztotta a Pest Megyei Egyházmegyét, létrehozva így a Dél-Pest Megyei és az Észak-Pest Megyei Egyházmegyéket. 2000-ben harmadik kerületként újra létrejött a Nyugati (Dunántúli) Egyházkerület, a területi átrendezés során a déli kerülettől Dunántúlhoz került a Somogy-Zalai Egyházmegye, Északhoz pedig a Dél-Pest Megyei és az Észak-Pest Megyei Egyházmegye, így az egyházkerületnek öt egyházmegyéje maradt. 2003-ban Harmati Béla püspök, elérve a nyugdíjkorhatárt, nyugdíjba vonult, utódjának a kerület Gáncs Péter országos missziói lelkészt választotta meg, a lemondott Sólyom Jenő kerületi felügyelő helyére pedig Szemerei Zoltánt. Beiktatásukra 2003. szeptember 6-án, Békéscsabán került sor. 2006-ban újabb felügyelőválasztásra került sor, a magyarországi evangélikusság történetében a déli kerület választott először nőt erre a tisztségre Radosné Lengyel Anna személyében, 2006. szeptember 16-án Kecskeméten iktatták be hivatalába. 2018-ban ismét országos választásokra került sor, amelynek során Kondor Péter békéscsabai lelkész, a Kelet-békési Egyházmegye esperese lett az egyházkerület püspöke; felügyelője pedig Font Sándor. Őt a 2024-es választások során Liska András régész, a gyulai Erkel Ferenc Múzeum igazgatója váltotta az egyházkerületi felügyelő pozícióban. Püspökök Egyházkerületi felügyelők Szervezeti felépítés 65 egyházközség található az egyházkerület területén, amik 5 egyházmegyét alkotnak: Bács-Kiskun Evangélikus Egyházmegye Esperese: Homoki Pál (Soltvadkerti Evangélikus Egyházközség lelkésze)Egyházmegyei felügyelője: Dudla ErzsébetEgyházközségek száma: 13 Kelet-Békési Evangélikus Egyházmegye Esperese: Nagy Zoltán (Békéscsabai Evangélikus Egyházközség lelkésze)Egyházmegyei felügyelője: Liska AndrásEgyházközségek száma: 9 Nyugat-Békési Evangélikus Egyházmegye Esperese: Lázár Zsolt (Szarvas-Ótemplomi Egyházközség lelkésze) Egyházmegyei felügyelője: Bacsurné Nagy Ildikó Egyházközségek száma: 12 Pesti Evangélikus Egyházmegye Esperese: Deák László (Kispesti Evangélikus Egyházközség lelkésze)Egyházmegyei felügyelője: Krizsán ZoltánEgyházközségek száma: 17 Tolna-Baranyai Evangélikus Egyházmegye Esperese: Sefcsik Zoltán (Szekszárdi Evangélikus Egyházközség lelkésze)Egyházmegyei felügyelője: Zuschlag JánosEgyházközségek száma: 14 Az egyházkerület jelenlegi vezetése: Kondor Péter püspök Liska András egyházkerületi felügyelő dr. Korányi András püspökhelyettes Krizsán Zoltán egyházkerületi másodfelügyelő Egyházközségek Evangélikus intézmények az egyházkerület területén Evangélikus Hittudományi Egyetem, Budapest Békéscsabai Evangélikus Gimnázium, Művészeti Szakközépiskola, Kollégium és Alapfokú Művészetoktatási Intézmény, Békéscsaba Bonyhádi Petőfi Sándor Evangélikus Gimnázium és Kollégium, Bonyhád Budapest-Fasori Evangélikus Gimnázium, Budapest Magyarországi Evangélikus Egyház Budapesti Kollégiuma, Budapest Deák Téri Evangélikus Gimnázium, Budapest Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola, Kiskőrös Mezőberényi Petőfi Sándor Evangélikus Gimnázium és Kollégium, Mezőberény Luther Márton Szakkollégium, Budapest Székács József Evangélikus Óvoda, Általános Iskola és Gimnázium, Orosháza Sztehlo Gábor Evangélikus Óvoda, Általános Iskola és Gimnázium, Budapest Tessedikkel a XXI. Századba – Második Esély Népfőiskola, Szarvas Vajda Péter Evangélikus Gimnázium, Szarvas Békéscsabai Evangélikus Általános Iskola, Békéscsaba Benka Gyula Evangélikus Általános Iskola és Óvoda, Szarvas Kossuth Lajos Evangélikus Általános Iskola, Soltvadkert Podmaniczky János Evangélikus Óvoda és Általános Iskola, Budapest „Égbőlpottyant” Evangélikus Óvoda, Hódmezővásárhely Evangélikus Egyházi Óvoda, Tótkomlós Evangélikus Óvoda, Soltvadkert Katicabogár Evangélikus Német Nemzetiségi Óvoda, Mezőberény Kisdeák Evangélikus Óvoda, Budapest Napfény Evangélikus Kézműves Óvoda, Szarvas Baldauf Gusztáv Evangélikus Szeretetotthon, Pécs Békéscsabai Evangélikus Szeretetszolgálat, Békéscsaba Evangélikus Diakóniai Otthon, Kaposszekcső Győry Vilmos Evangélikus Szeretetszolgálat, Orosháza Idősek Napközi Otthona, Kecskemét Jó Pásztor Evangélikus Szeretetotthon, Kiskőrös Kondorosi Nyugdíjasház – Evangélikus Egyház, Kondoros Középhalmi Misszió Alapítvány (Szenvedélybeteg-mentő Szakszolgálat), Szarvas Mandák Mária Evangélikus Gyülekezeti Ház, Budapest II. Kerületi Evangélikus Egyház Idősek Klubja, Mezőberény Ótemplomi Szeretetszolgálat, Szarvas Rákospalotai Evangélikus Szeretetotthon, Budapest Tótkomlósi Evangélikus Szeretetszolgálat, Tótkomlós Evangélikus Rádiómisszió – Evangélikus Missziói Központ, Budapest Luther Kiadó, Budapest Zákeus Médiacentrum, Budapest További információk Az egyházkerület honlapja Kapcsolódó szócikkek Vallási vezetők listái ország szerint